**ΑΣΚΗΣΕΙΣ-ΣΥΓΚΡΙΣΗ**

**1.** Στις παρακάτω φράσεις να βρείτε τον β΄ όρο σύγκρισης και να δηλώσετε πώς εκφέρεται:

- Μην αγανακτείς, πάντα ήταν καλύτερός σου.

- Προτιμότερο είναι να πηγαίνεις εκδρομές, όταν έχεις ελεύθερο χρόνο, παρά να κάθεσαι στο σπίτι.

- Νομίζω ότι τα κορίτσια είναι προσεκτικότερα από τα αγόρια της τάξης.

-Το εισιτήριο του τρένου είναι πιο φτηνό από το εισιτήριο του αεροπλάνου.

-Η θάλασσα σήμερα είναι πιο ήσυχη από χθες.

-Καλύτερα να χρησιμοποιούμε ποδήλατο στις πόλεις παρά αυτοκίνητο.

-Καλύτερα να πας εσύ μαζί του παρά εγώ.

-Είναι προτιμότερο να μην μιλήσεις παρά να μαλώσετε.

- Είναι πιο αποτελεσματικό να δουλεύεις οργανωμένα

- Είναι προτιμότερο να μείνουμε σπίτι, παρά να δούμε αυτή την ανούσια ταινία.

-. Έχει τέτοια αλαζονεία, που πιστεύει ότι όλοι οι άλλοι είναι κατώτεροί της.

**2.** Συμπληρώστε τις παρακάτω προτάσεις με β΄ όρο σύγκρισης:

Νιώθω πιο βολικά τώρα ……………………………………………………….

Τα αγόρια γενικά είναι καλύτερα στα μαθηματικά……………………………………………

Θέλω περισσότερο να σπουδάσω μηχανικός…………………………………………………..

Η ομάδα του σχολείου μας είναι πιο προπονημένη …………………………………………………………………

**3.** Συμπληρώστε το συγκριτικό και το β΄ όρο της σύγκρισης:

1. Την απάντηση τη σκέφτηκα εγώ ………………………………………...............(πρώτα)

2. Η ζέστη σήμερα είναι ……………………………………………………................. (κακός)

3. Η Κατερίνα είναι ………………………………………………………................... (επιμελής)

4. …………………………. να προλαβαίνεις …………………………………................ (καλά)

5. Το σημερινό μάθημα είναι …………………………………………….................(εύληπτος)

6. Σήμερα δούλεψες …………………………………………………………....................(πολύ)

7. Είναι προτιμότερο να κοιμάσαι νωρίς ………………………………………………………….. (αργά)